Kisah Wamana Awatara kamot wonten ing kitab Bhagawatapurana. Miturut cariyos wonten ing kitab, Wamana minangka Brahmana alit rawuh wonten ing istana Raja Bali amargi nalika sapunika Raja Bali ngundhang sadaya Brahmana saperlu maringi hadiah. Piyambakipun sampun dipunsukani nasehat déning Sukracarya supados boten paring hadiah punapa kemawon dhumateng Brahmana ingkang aneh saha benten kaliyan sanesipun. Nalika pambageyan hadiah, salah stunggaling Brahmana ingkang alit wonten ing sadengahipun parra brahmana-brahmana sanesipun ingkang sampun sepuh. Brahmana punika ugi badhe dipunparingi hadiah déning Raja Bali. Brahmana alit punika nyuwun lemahingkang ambanipun naming tigang jengkal, ingkang kaukur kanthi langkahipun. Raja Bali sesumbar saha nglirwakaken nasihat saking Sukracarya. Piyambakipun lajeng prentah brahmana punika mlampah.[2]